মনের মৌসুমী বায়ুর চাপ কাটাতে কোলকাতায় একা থাকা মাকে ফোনে ধরে ঈশানী। সময়ের হিসেব করে আজকাল ফোন করতে হয় মাকে। কখন যে মা মিত্তির বাড়ির ছোট বৌ-এর সমস্যা কি দেবী চৌধুরাণীর দাপট কি বিগ বস্-এর ‘মার ডালা’ জাতীয় ব্যক্তিত্বের মৌতাতে মৌজ হয়ে থাকে বোঝা মুশকিল। তবু নাতনীর কথা সাতকাহনে শোনে মা। শান্ত সুরে বলে, ‘ওকে দিন পনেরো সময় দে। দেখবি অনেক থিতু হয়ে আসবে। তুই ব্যস্ত হবি না কিছুতেই।’